kardosdrur/scandi-wiki huggingface dataset:
Christian Lobeck

Christian August Lobeck (født 5. juni 1781 i Naumburg an der Saale, død 25. august 1860) var en tysk filolog.
 
Lobeck var professor i klassisk filologi i Königsberg 1813—57. Af hans skrifter er de betydeligste en stor kommenteret udgave af Sofokles' Aias (Leipzig 1809, 3. udgave Berlin 1866) og Aglaophamus (Königsberg 1829), hvori han behandler mysticismen i den græske religion. I den senere del af sit liv udgav han talrige værker om det græske sprog.

Kilder 

 

Klassiske filologer
Filologer fra Tyskland
Faglitterære forfattere fra Tyskland
Tyskere i 1700-tallet
Tyskere i 1800-tallet
Anton Ulrik af Braunschweig

Anton Ulrik (tysk: Anton Ulrich, født 28. august 1714 i Bevern, død 4. maj 1774 i Cholmogory) hertug af Braunschweig-Lüneburg, var generalissimus i Ruslands hær, og gift med Anna Leopoldovna, som var Ruslands regent i et år.

Anton Ulrik var anden søn af Ferdinand Albrekt II af Braunschweig-Wolfenbüttel. Hans moders søster Elizabeth, hustru til kejser Karl VI, arrangerede hans ægteskab med Elizabeth Caroline Christine, datter af Karl Leopold af Mecklenburg-Schwerin, og datterdatter af zar Ivan V af Rusland 1739. Elizabeth kaldte sig Anna Leopoldovna i Rusland.

Meningen var, at ægteskabet skulle styrke båndene mellem huset Romanov og huset Habsburg. Deres søn Ivan, som blot var et spædbarn, blev zar 1740 og Anna blev regent. Der skete dog en revolution 1741 som fratog familien magten. Den nye kejserinde, Elisabeth, kastede Anton Ulrik, hans hustru og deres børn i fængsel. De forblev fængslede resten af deres liv fraset de yngre børn, som i 1780 blev overdragne til hans søster, Danmarks enkedronning Juliane Marie, som lod dem bo i Horsens til deres død.

Børn 
I ægteskabet blev født:
 Ivan (1740-1764)
 Catharina (1741-1807)
 Elisabeth (1743-1782)
 Peter (1745-1798)
 Alexei (1746-1787)

Eksterne henvisninger 
 Huset Welf:s hjemmeside 

Huset Welf
Hertuger af Braunschweig
Lord Frederick Cambridge

Lord Frederick Cambridge (Frederick Charles Edward) (født prins Frederick af Teck) (født 23. september 1907, død 15. maj 1940) var en efterkommer af den britiske kongefamilie. Han var brorsøn til dronning Mary af Storbritannien, der var gift med kong Georg 5. af Storbritannien.

Slægt 
Lord Frederick Cambridge var født i Wien i Østrig-Ungarn, hvor hans far var militærattaché. Hans far Adolphus Cambridge var dengang titulær hertug af Teck. Faderen blev senere den 1. markis af Cambridge. Frederick Cambridges mor var lady Margaret Grosvenor, datter af den 1. hertug af Westminster.

Lord Frederick Cambridges far (hertug Adolphus af Teck, senere den 1. markis af Cambridge ) var bror til dronning Mary af Storbritannien og svoger til kong Georg 5. af Storbritannien. Hertug Adolphus af Teck var oldesøn af kong Georg 3. af Storbritannien.

Familie 
Frederick Cambridge var ugift.

Militærtjeneste 
Frederick Cambridge gjorde tjeneste som kaptajn i Coldstream Guards. Under 2. verdenskrig faldt han i Belgien.

Huset Württemberg (linjen Teck/Cambridge)
Det Britiske Kongehus
Officerer fra Storbritannien
Heksehare

Heksehare er en heks som har forvandlet sig til en hare. Folk i gamle dag, troede nemlig at hekse havde besiddet evner til at trylle sig til en hare. 

Grunden til man troede det var at, man ofte så mange harer der rendte rundt på græsmarkerne tæt ved gårdene. Når det så blev vinter gik harene ind i haverne hos bønderne og begynde at spise kålen fra gårdenes køkkenhaver. Disse nærgående hare var man også lidt bange for, da det var almindeligt at man kunne genkende om en af harene var en heks der havde forvandlet sig, ved at kikke om den havde tre ben og var pjusket. 

Derudover troede man, at man ikke skyde harene med almindelig hagl, så man måtte bruge sølvknapper, og at det var bedst hvis det var arvesølvet. Hvis bonden så skød en hare, og sårede den, og at der samtidig var en gammel kone et andet sted der brækkede benet som gjorde det blev halt, var hun en heks i hareskikkelse som der var blevet ramt, og derfor var benet blevet halt.

Kilder 

Hekseri
Folketro
Rie Ahm Hugger

Rie Ahm Hugger født 28. februar 1982 i Mombasa, Kenya, er en dansk bokser, som i 2014 blev dansk mester i letvægt. Hun er formand for Olympia i Odense.

Rie Ahm Hugger er primært opvokset i Danmark, men har som barn boet fem år i Mozambique, hvor hendes forældre var udstationerede for DANIDA. Hun taler flydende dansk, engelsk og portugisisk. 

Rie Ahm Hugger var gift med Anders Hugger (1981-2015).

Kvindelige boksere fra Danmark
Personer fra Kenya
Wahlstorf (Holsten)

Wahlstorf er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Kommunen er beliggende syd for Preetz og består ud over byen Wahlstorf, af landsbyerne Wahlstorf-Hof og Wielen. Ved kommunens østgrænse går Bundesstraße 76, der fra Kiel, over Preetz fører til Plön. I kommunen ligger søerne Fuhlensee, Kronsee og en del af Lanker See. Søerne er forbundet af floden Schwentine.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Martin Johs. Møller

Martin Johannes Møller (født 19. oktober 1982 i Odense) er en dansk forfatter og lydbogsindlæser.

Søn af skuespilleren og indlæser-kollegaen Troels Møller Pedersen.

Bibliografi 
Martin Johannes Møller har udgivet følgende bøger:
 "Kill your darlings : (el portræt af en ung mand der elsker)" 2005
 Flytning, s.m Christian Bjoljahn, 28/6, (2009)
 Skuespilleren der forsvandt, Gyldendal (2010)

Referencer 

Romanforfattere fra Danmark
Lydbogsindlæsere
Personer fra Odense
Marlos Nobre

Marlos Nobre de Almeida (født 18. februar 1939 i Recife, Pernambuco, Brasilien) er en brasiliansk komponist, dirigent, pianist, lærer og professor.

Nobre studerede komposition og klaver på Musikkonservatoriet i Pernambuco (1948-1959) hos bl.a. Camargo Guarnieri.

Han studerede senere på Di Tella Institute i Buenos Aires. Nobre hører til de betydningsfulde komponister i Brasilien i nuværende tid.
Han har været gæste professor på bl.a. Juliard School of music.

Nobre har skrevet orkesterværker, kammermusik, klaverstykker, elektronisk musik etc. Han komponerer i seriel stil og bruger tolvtone og frie avantgardeelementer i sin musik.

Udvalgte værker 

 Ukrinmakerinkrin (1964) - for orkester
 Memoriam (1973) - for orkester

Kilde 
 Om Marlos Nobre på www.gilbertgalindo.com 

Komponister fra Brasilien
Pianister fra Brasilien
Dirigenter
Lærere
Professorer
Mauricio Macri

Mauricio Macri (født 8. februar 1959 i Tandil) er en argentinsk entreprenør, ingeniør og politiker, som i 2015 blev valgt til Argentinas præsident. Han er partileder for det argentinske centrum-højre-parti Propuesta Republicana (PRO).

I 2007 blev han valgt til leder for byregeringen i Buenos Aires.

Referencer

Eksterne henvisninger 
Artikkel om Mauricio Macri i BBC
PRO 

Argentinas præsidenter
Politikere fra Argentina
Entreprenører
Ingeniører
Storkors af Sankt Olavs Orden
Argentinere i 1900-tallet
Argentinere i 2000-tallet
Ekspressiv dysfasi

Ekspressiv dysfasi er en sproglig udviklingsforstyrrelse, der resulterer i forkert brug af ordene i en sætning, grundet en strukturel hjerneskade. 

Dette må ikke forveksles med dysfagi, der betyder synkebesvær.

Se også 

 Autisme

Neurologiske sygdomme
Preetz

Preetz er en by i det nordlige Tyskland, beliggende sydøst for Kiel, i Kreis Plön. Kreis Plön ligger i delstaten Slesvig-Holsten. Midt i byen ligger den lille sø Kirchsee. Preetz er på grund af tidligere tiders mange skomagere i byen kendt under navnet Schusterstadt.

Historie 
Preetz blev i 9. århundrede grundlagt af venderne.

Det såkaldte Klosterhof-Preetz er et 1216 stiftet Benediktiner-nonnekloster, som ved Reformationen omdannedes til et adeligt Frøkenkloster.

Indbyggertal: i 1835 havde flækken 4.581 indbyggere, 1840 4.647 indbyggere, i 1845 4.754 indbyggere, i 1855 4.977 indbyggere og i 1860 5.061 indbyggere.

Byen lå ved jernbanelinien Kiel—Lübeck. Den havde i 1910 5.218 indbyggere. I byen skete fabrikation af tagpap, pølser og maskiner, og der fandtes et uld- og bomuldsvæveri.

Geografi

Nabokommuner 
Kühren, Lehmkuhlen, Pohnsdorf, Postfeld, Rastorf, Schellhorn, Schwentinental, Wahlstorf

Trafik 
Indtil 2004 gik Bundesstraße 76 i nord-sydlig retning gennem Preetz, men den går nu øst for byen. Fra den gamle Bundesstraße 76, ved Schwentinebroen udgår Landstraße 211, mod øst til Bundesstraße 202 (Rastorfer Kreuz).
Mod vest, fører Landstraße 49 til Bundesstraße 404.

Jernbanen Kiel–Lübeck går gennem byen.

Søer og vandløb 
Postsee, der ligger nordvest for Preetz , gennemløbes af Alte Schwentine, Kirchsee i centrum og Lanker See mod syd gennemløbes af Schwentine.
Kirchsee er egentlig kun en bredning af Schwentine, der løber fra Lanker See gennem Kirchsee i retning mod Kiel.

Naturschutzgebiete 
Naturschutzgebietet "Halbinseln und Buchten im Lanker See", "Kührener Teich und Umgebung" ligger mod syd, Naturschutzgebiet "Altarm der Schwentine" ligger nord for Preetz.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861

Eksterne henvisninger 

 Byen Preetz websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Plön
Glansfasan

Glansfasan () er en fugl i fasanfugle-familien, der lever i Himalaya.

Noter 
 Avibase - the world bird database

Eksterne henvisninger 

Fasanfugle
Fugle fra Himalaya
Moon Landing (album)

Moon Landing er det fjerde studiealbum fra den britiske singer-songwriter James Blunt. Det blev udgivet d. 18. oktober 2013 via Custard Records og Atlantic Records. Albummet er en opfølgning på Some Kind of Trouble fra 2010, og er det første nye materiale Blunt har udsendt i tre år. Albummet indeholder produktion af Tom Rothrock, Steve Mac, Guy Chambers og Steve Robson. Rothrock producerede også Blunt ekstremt succesfulde album Back to Bedlam fra 2004.

Den første single fra albummet, "Bonfire Heart", debuterede som #6, før den toppede som #4 på UK Singles Chart. Den toppede som #1 i både Tyskland, Schweiz og Østrig, og nåede top 10 i mange lande verden over. Det fik blandede anmeldelser fra musikkritikerne.

Den 21. oktober 2014 blev albummet genudgivet under titlen Moon Landing – Apollo Edition, der inkluderede yderligere fem bonustracks.

Spor

Hitlister

Referencer 

James Blunt-album
Album fra 2013
Topfasan

Topfasan () er en fugl, der er en del af familien fasanfugle. Topfasan lever i Himalaya.

Kilder 
 Avibase - the world bird database

Eksterne henvisninger 

Fasanfugle
Stevnsgade Superwomen

Stevnsgade Superwomen er et dansk professionelt damehold i basketball hjemmehørende på Nørrebro i København. Holdet vandt sølv i Dameligaen i 2015-2016.

Historie 
I 2015 rykkede klubbens herrehold op fra 1. division til Basketligaen. I forbindelse med dette, blev 1. Herre og 1. Damer begge udskilt fra moderklubben og det professionelle selskab Stevnsgade Copenhagen blev oprettet.

Trofæer

Hjemlige 
Dameligaen

Sølv (5): 1983-1984, 1984-1985, 2001-2002, 2013-2014, 2015-2016

Bronze (2): 1991-1992, 1993-1994

Pokalturneringen

Vinder (6): 1987-1988, 1989-1990, 1990-1991, 2000-2001, 2014-2015, 2015-2016

Sølv (2): 1983-1984, 1991-1992

Eksterne henvisninger 
 Officielle hjemmeside

Basketballklubber i Danmark
Nørrebro
Sportsklubber i København
Mike Crapo

Michael Dean "Mike" Crapo (født 20. maj 1951 i Idaho Falls) er en amerikansk republikansk politiker. Han er medlem af USA's senat valgt i Idaho siden 1999. Han var medlem af Repræsentanternes Hus i perioden 1993–1999.

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Personer fra Idaho
King's College London

King's College London (King's eller KCL; tidligere King's College, London) er et offentligt universitet i London i Storbritannien. King's College London er et af de mest prestigefyldte og anerkendte universiteter i Storbritannien. Det var i 2015 nummer 19 i verden af QS University Rankings.

King's er en del af universitetssamarbejdet University of London, der blev grundlagt af King's College London og University College London. King's College London, University College London, London School of Economics og Queen Mary University of London er tre mest kendte i samarbejdet.

Berømte studerende 
Universitetet har haft mange kendte studerende som Desmond Tutu, Florence Nightingale, Peter Higgs og ikke mindst  og Rosalind Franklin. 12 Nobelprisvindere har studeret eller forsket på King's.

Eksterne kilder/henvisninger 

London
Universiteter i Storbritannien
Mayron George

Mayron Antonio George Clayton (født 23. oktober 1993) er en costaricansk fodboldspiller, der spiller for Lausanne.

Karriere

OFI Crete 
Han skrev den 27. juli 2014 under på en lejeaftale med OFI Crete.

Hobro IK 
I juli 2015 blev det offentliggjort, at den 21-årige Mayron George skiftede til Hobro IK. Her havde han skrevet under på en toårig aftale.

Randers FC 
Den 7. august 2016 blev det offentliggjort, at George skiftede til Randers FC, hvor han skrev under på en fireårig kontrakt. George var Hobros andenstørste transfersalg efter salget af Mads Hvilsom til Eintracht Braunschweig. Han fik sin debut i Superligaen for Randers FC den 21. september, da han blev skiftet ind i det 65. minut i stedet for Marvin Pourié i 2-2-kampen hjemme mod F.C. København.

Lyngby Boldklub 
Den 31. august 2017 blev det offentliggjort, at George blev lejet ud til Lyngby Boldklub resten af sæsonen 2017-18.

FC Midtjylland 
Lyngby Boldklub valgte den 23. marts 2018 at indløse frikøbsklausalen på George. Det blev i samme ombæring oplyst, at FC Midtjylland havde købt George af Lyngby Boldklub, hvor han skrev under på en fireårig kontrakt.

Referencer

Eksterne henvisninger 
 
 Mayron George  på Hobro IK

Fodboldspillere fra Costa Rica
Fodboldspillere fra Hobro IK
Fodboldspillere fra Randers FC
Fodboldspillere fra Lyngby Boldklub
Fodboldspillere fra FC Midtjylland
Pål Alexander Kirkevold

Pål Alexander Kirkevold (født d. 10. november 1990) er en norsk professionel fodboldspiller, som spiller for Eliteserien-klubben HamKam.

Klubkarriere

Tidlige karriere 
Efter at have været del af Molde FKs ungdomsakademi, skiftede Kirkevold i 2010 til HamKam, hvor han gjorde sin professionelle debut i august 2010.

Efter at have imponeret for HamKam i 2011 sæsonen, skiftede Kirkevold i december 2012 til Mjøndalen IF. Han spillede to sæsoner for MIF, hvor hans bedste var i 2013, hvor han scorede 17 sæsonmål.

Kirkevold skiftede i 2014 til Sandefjord. Han imponerede i sin debutsæson, hvor han endte som topscorer Norges førstedivision, og blev kåret som årets spiller i divisionen da Sandefjord vandt ligaen, og dermed sikkerede sig oprykning til Eliteserien.

Hobro IK 
Kirkevold skiftede i august 2015 til den danske Superliga-klub Hobro IK på en fast aftale. I marts 2016 blev Kirkevold lejet tilbage til hjemlandet, da han skiftede til Sarpsborg 08 på leje for resten af sæsonen. Kirkevold vendte tilbage til Hobro halvlegs gennem 2016-17 sæsonen, og var del af holdet, som sikrede sig oprykning tilbage i Superligaen i sæsonen.

Kirkevold havde i 2017-18 sæsonen sin bedste i sin karriere. Han satte en ny rekord i Superligaen, da han scorede i 11 kampe i streg. Han sluttede sæsonen med 22 mål, og blev hermed topscorer i ligaen.

Retur til Norge 
Efter 134 kampe og 43 mål hos Hobro, vendte Kirkevold i juli 2021 hjem til Norge, da han skiftede til Stabæk.

Efter en halvsæson med Stabæk, så vendte Kirkevold tilbage til hvor det startede, da han skiftede til HamKam på en fri transfer.

Landsholdskarriere 
Kirkevold debuterede for Norges landshold den 11. november 2017. Dette ville dog blive hans eneste landsholdsoptræden.

Titler 
Sandefjord

 Norges førstedivision: 1 (2014)

Hobro IK

 1. division: 1 (2016-17)

Individuelle
 Norges førstedivision Topsscorer: 1 (2014)
 Norges førstedivision Årets spiller: 1 (2014)
Superligaen Topscorer: 1 (2017-18)

Referencer

Eksterne henvisninger 
 Pål Alexander Kirkevold på Soccerway 

Fodboldspillere fra Norge
Fodboldlandsholdsspillere fra Norge
Fodboldspillere fra Ham-Kam
Fodboldspillere fra Mjøndalen IF
Fodboldspillere fra Sandefjord Fotball
Fodboldspillere fra Hobro IK
Fodboldspillere fra Sarpsborg 08
Fodboldspillere fra Stabæk Fotball
Gökcan Kaya

Gökcan Kaya (født 7. august 1995) er en dansk fodboldspiller af tyrkisk herkomst, der spiller på midtbanen for Manisaspor.

Karriere

Randers FC 
I maj 2012 skrev Kaya i en alder af 16 år under på en ungdomskontrakt med Randers FC.

Han fik sin debut for førsteholdet i en cupturneringskamp imod Kolding BK, en kamp som Randers vandt 7-1, hvor han startede på bænken, men blev senere skiftet ind i stedet for Mads Fenger i det 62. minut.

Hobro IK 
Hobro IK annoncerede den 10. juni 2015, at Kaya havde skrevet under på en kontrakt med Hobro IK.

Kaya fik sin debut for Hobro den 19. juli 2015 i et 3-0-nederlag imod OB.

Manisaspor 
Den 29. august 2016 blev det offentliggjort, at Kaya skiftede til den tyrkiske klub Manisaspor.

Referencer

Eksterne henvisninger 
 
 Gökcan Kaya  på Hobro IK

Fodboldspillere fra Danmark
Fodboldspillere fra Randers FC
Fodboldspillere fra Hobro IK
Fodboldspillere fra Manisaspor
Park Jung-bin

Park Jung-Bin (født 22. februar 1994) er en sydkoreansk fodboldspiller, der senest spillede for Viborg FF.

Karriere 
Han fik sin debut i Regionalliga Nord i 2011 for VfL Wolfsburg II. I vintertransfervinduet 2012–13 i sæsonen 2013-14 blev han udlånt til SpVgg Greuther Fürth indtil midten af juni 2014. Han fik sin debut i Bundesligaen i en kamp mod FC Bayern München.

Karlsruher SC 
Karlsruher SC annoncerede den 1. september 2013, at Park Jung-bin havde skrevet under på en treårig aftale med klubben.

Hobro IK 
Det blev offentliggjort den 30. august 2015, at Hobro IK og Park Jung-bin havde indgået en toårig aftale. Park Jung-bin fik sin debut for Hobro IK den 11. september i en kamp imod AGF. Han startede på banen, men blev skiftet ud efter 52. minutter. Park Jung-bin scorede sit første mål for Hobro IK den 3. oktober 2015 i et 2-1-nederlag til Randers FC.

Viborg FF 
Den 30. juni 2016 blev han købt af Viborg FF, hvor han skrev under på en treårig kontrakt.

Den 4. juni 2019 oplyste Viborg FF at han ikke ville forlænge kontrakten .

Servette FC 
Jung-Bin park spiller nu for den schweiziske klub, Servette FC. Det blev offentliggjort d. 18. november 2019.

Kontrakten løber intil 30/06 - 2020.

Referencer

Eksterne henvisninger 

 Park Jung-bin  på Hobro IK

Fodboldspillere fra Sydkorea
Fodboldspillere fra VfL Wolfsburg
Fodboldspillere fra Greuther Fürth
Fodboldspillere fra Karlsruher SC
Fodboldspillere fra Hobro IK
Fodboldspillere fra Viborg FF
Stadion Miejski (Kielce)

Stadion Miejski eller Kolporter Arena er et fodboldstadion, som ligger i den polske by Kielce. Det er hjemmebane for den polske Ekstraklasa-klub, Korona Kielce. Stadion stod færdigt i 2006, og kan rumme omkring 15.500 tilskuere.

Fodboldstadioner i Polen
Garcinia gummi-gutta

Garcinia gummi-gutta (syn. Garcinia cambogia), også kaldet malabar tamarindetræ, er en tropisk planteart i slægten Garcinia som er hjemmehørende i Indonesien. Det accepterede videnskabelige navn er Garcinia gummi-gutta, men den omtales og forhandles ofte under synonymet G. cambogia. Frugten ligner et lille græskar og er grøn og gullig i farven.

Planten er dels anvendt som krydderi, dels markedsført som slankemiddel, omend med mangelfuld og omdiskuteret dokumentation for virkningen.

Anvendelse

G. gummi-gutta bliver brugt i madlavning, f.eks. som ingrediens i karry-blandinger. Skrællen og ekstrakt fra planten bliver brugt i mange traditionelle opskrifter. Den bliver hovedsageligt brugt i Assam (Indien), Thailand, Malaysia, Burma, og andre sydøstasiatiske lande. Ekstraktet er derudover markedsført som slankemiddel, men uden dokumenteret effekt, og med negative bivirkninger.

References 

Krydderier
Barbadoskirsebær-ordenen
Emil Gauguin

Emil Émile "Don Emilio" Gauguin (født 31. august 1874 i Paris, Frankrig, død 18. januar 1955 i Englewood, Florida, USA) var en fransk/dansk/amerikansk (fransk statsborger) Cand.polyt., konstruktionsingeniør og fodboldspiller. Søn af Paul Gauguin (1848-1903) og den danske Mette Sophie Gad (1850–1920), samt bror til Aline (1876-1897), Clovis (1879-1900), Jean (1881-1961) og Pola Gauguin (1883-1961).

Emil Gauguin blev 1880 sendt til Danmark, for at han kunne opdrages hos sin mors veninde Fanny Wiehe (1845-1908), enke efter skuespilleren Johan Wiehe (1830-1877), resten af familien Gauguin flyttede til København 1884. Emil Gauguin gik først i Schneekloths Skole, hvorfra han 1886 kom på Sorø Akademi, her tog han studentereksamen 1893. Han var målmand på Akademisk Boldklubs hold som vandt datidens vigtigste danske turnering Fodboldturneringen 1893-94, 1894-95 og 1895-96. Han gik nogle år på Polyteknisk Læreanstalt, tog 1897 første del af ingeniøreksamen, brød så af og udvandrede i juni 1900 til Bogotá i Colombia, hvor hans faster Marie Gauguin de Uribe (1847-1918) boede. I Columbia var han beskæftiget ved vej- og brobygning. Under et ophold i Danmark indgik han 1908 ægteskab med Olga von Hedemann (1882-1967), der fulgte ham ud til Columbia og 1916 til USA, men hun og deres fælles børn rejste alene til Danmark 1919. I USA arbejdede Emil Gauguin som maskiningeniør for et lille mekanisk værksted i Philadelphia. Ved udgangen af 1936 rejste han til Danmark og blev skilt fra sin hustru. Efter to måneder vendte han tilbage til USA og i 1940 giftede han sig med Priscilla Buntin (1896-1966) i Philadelphia. I 1950 trak de sig tilbage og flyttede til Florida, hvor han tilbragte de sidste fem år af sit liv. Han døde af lungebetændelse og er sammen med sin anden hustru begravet på Lemon Bay Historical Cemetery i Florida.

Noter 
 Soranerarkivet  nekrolog p. 11

Danskere i 1800-tallet
Danskere i 1900-tallet
Emil
Fodboldspillere fra Akademisk Boldklub
Personer fra Paris
Ingeniører fra Danmark
Dansk-amerikanere
Peter Kurt Westergaard

Peter Kurt Westergaard (født 1959) er en dansk religionsfilosof, ph.d. og teolog, som er lektor ved Institut for Tværkulturelle og Regionale Studier ved Københavns Universitet, hvor hans primære forskningsområde er idéhistorie og religionsfilosofi med speciale i Friedrich Nietzsche og Ludwig Wittgensteins filosofi.

Publikationer i udvalg 
 Westergaard, P. (2015). Kritik og tro, Hume, Kant, Nietzsche og Wittgenstein. Frederiksberg: Anis.
 Westergaard, P. (2013). Mennesket er et ceremonielt dyr, Ludwig Wittgensteins Bemærkninger om Frazers "Den gyldne gren" (1. oplag ed.). Frederiksberg: Anis.
 Westergaard, P. (2009). Nietzsche "- fra 1888, som år et -", et studie i Nietzches Der Antichrist. Aalborg: Aalborg Universitetsforlag.
 Westergaard, P. (2007). Død og opstand, om det evige liv. Frederiksberg: Anis.
 Westergaard, P. (2002). John Wisdoms guder, en religionhistorisk analyse. Kbh: Museum Tusculanum.
 Westergaard, P. (2000). Ludwig Wittgenstein, hele billedligheden i vor udtryksmåde (Slagmarks skyttegravsserie). Århus: Slagmark.

Noter 

Religionsfilosoffer